《中夜对月有省》
宋代·舒岳祥

风开半村雨，月吐四更潮。
静处常参省，从来本寂寥。
天机双鹤唳，霜信一鸿飘。
短发梳还痒，寒釭凝不摇。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。